**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare: 8172/04.03.2025**

**Comunicat de presă**

În luna februarie 2025, polițiștii locali din Brașov cu atribuții pe linie de ordine publică și circulație rutieră au desfășurat activități în conformitate cu reglementările specifice și au aplicat 1.536 sancțiuni contravenționale, însumând 409.537,50 lei, și 2.333 puncte penalizare.

Dispeceratul Poliției Locale Brașov a înregistrat 958 sesizări telefonice, în cazul a 90% dintre acestea fiind semnalate autovehicule oprite, staționate sau parcate neregulamentar și tulburarea ordinii publice.

În urma acțiunilor desfășurate, au fost legitimate 3.421 persoane și au fost sancționate fapte de natură contravenționale ce au avut loc în Municipiul Brașov, prevăzute de acte normative ce reglementează oprirea, staționarea sau parcarea pe drumurile publice, funcționarea și exploatarea stațiilor de reîncărcare a vehiculelor electrice și hybrid plug-in, utilizarea permiselor de liberă trecere, administrarea locurilor publice, menținerea curățeniei,protecţia, organizarea, dezvoltarea şi întreţinerea spaţiilor verzi, normele de conviețuire socială, etc.

Din cele 1.536 de procese-verbale de constatare a contravenției, 63% au fost întocmite pentru faptele constatate de încălcare a prevederilor OUG nr. 195/2002(R) privind circulația pe drumurile publice. De asemenea, polițiștii locali au dispus ridicarea a 207 autovehicule staționate/parcate neregulamentar. Alți 53 de conducătorii auto au revenit la vehicule anterior inițierii operațiunii de ridicare, fiind sancționați doar cu puncte amendă și penalizare, fără a mai plăti taxele de ridicare, transport și depozitare.